**Spits Goth Barat**, **spits Visigoth**, **spits Västergötland**, **anjing gembala Sweden**, atau ***vallhund* Sweden** ialah satu baka anjing yang asli di Sweden. Anjing gembala Sweden pada asalanya dibiakbakakan sebagai penggiring dan gembala lembu sejak lebih daripada 1,000 tahun lalu. Pada tahun 1942, anjing ini menghampiri kepupusan, namun pembiakbakaan cermat dan publisiti oleh warga Sweden Björn von Rosen dan K. G. Zettersten berjaya memulihkan baka ini dari segi kepopularan dan menyelamatkannya daripada penamatnya yang mungkin. Pada tahun 1943, Kelab Kenel Sweden mengiktiraf anjing gembala Sweden sebagai baka dan secara rasmi mengkategorikan anjing gembala Sweden sebagai *västgötaspets* ("spits Goth Barat") sempena Västergötland, provinsi yang merupakan tempat pemulihan baka. Sejak itu, baka ini telah diiktiraf oleh lebih daripada sepuluh buah negara dan dibiakbakakan di sana juga serta telah memperoleh sedikit kepopularan.

Anjing gembala Sweden dalam pertandingan ketangkasan
Anjing gembala Sweden
Seekor anak anjing gembala Sweden

Ciri fizikal
------------

Purata tinggi anjing gembala Sweden yang diukur pada paras kelasa ialah kira-kira 33 cm (13 in) untuk jantan dan 31 cm (12 in) untuk betina. Ia kuat dengan tubuh panjang. Nisbah tinggi dengan panjang tubuh ialah kira-kira 2:3. Kepala *vallhund* berbentuk baji dengan mata bujur perang gelap dan telinga tajam. Setiap anak anjing lahir dengan kelainan panjang ekor daripada ketiadaan ekor langsung hingga panjang penuh. Maka, ia kerap disalah sangka sebagai anjing yang ekornya telah dipotong sambil pemotongan ekor diharamkan di Sweden.

Warna dan bulu
--------------

Lapis bulunya pendek dan kasar, dengan lapis atas ketat dan lapis bawah lembut dan padat. Bulu pada bahagian hadapan tungkai adalah lebih panjang sedikit berbanding dengan yang pada leher, dada, dan bahagian belakang tungkai belakang. Warna bulu berbeza-beza daripada kelabu, perang kekelabuan, dan kuning kekelabuan hingga perang kemerah-merahan, dengan bulu lebih gelap pada belakang, leher, dan sisi tubuh. Bulu lebih cerah dengan cahaya warna sama seperti yang tersebut di atas dapat terlihat pada muncung, tekak, dada, perut, punggung, kaki, dan keting. Ia mempunyai tanda-tanda lebih cerah pada bahunya yang juga dikenali sebagai tanda abah-abah. Sesetengah anjing mempunyai tompok putih yang muncul, dengan tidak begitu ketara, sebagai takik tipis, hentian leher, atau sedikit kalung, serta mempunyai tanda putih pada tungkai hadapan dan tungkai belakang dan pada dada. Maksimumnya ialah 30% putih.

Kesihatan dan jangka hayat
--------------------------

Anjing gembala Sweden pada umumnya ialah anjing sihat. Pendirian kecilnya menyumbang kepada kelanjutan usianya dengan purata jangka hayat sebanyak 15 tahun. Telinga tajamnya bermaksud bahawa—tidak seperti baka anjing dengan telinga panjang tergantung—masalah telinga adalah jarang. Baka ini tahan dengan iklim panas oleh sebab lapis bulu gandanya selagi anjing diberi teduhan dingin dan air. Baka ini tidak sesuai di dalam salji sangat dalam oleh sebab tungkai pendeknya. *Vallhund* mewarisi jenis terwaris bagi penyakit atrofi retina progresif pada 34.9% daripada populasinya, yang muncul sebagai rabun senja ringan hingga sederhana pada sekitar umum sepuluh tahun.

Kegiatan
--------

*Vallhund* dapat bersaing dalam: ujian ketangkasan anjing, kepatuhan, *rally obedience*, kemahiran persembahan, *flyball*, penjejakan, kembara denai, dan acara penggembalaan. Naluri dan kebolehlatihan penggembalaan dapat diukur dalam ujian penggembalaan tanpa persaingan. *Vallhund* yang menunjukan naluri penggembalaan asas dapat dilatih untuk bersaing dalam ujian penggembalaan.

Sejarah
-------

Anjing gembala Sweden ialah baka purba dan baka anjing kebangsaan Sweden dan mungkin berasal dari abad ke-8 atau ke-9. Anjing gembala Sweden berasal dari provinsi Västergötland, yang terletak ke arah selatan dari tasik Vänern. Di sini, anjing kecil terbukti cemerlang untuk pemerhatian, penjagaan, dan penggembalaan. Baka ini bertarikh kembali ke zaman petempatan Viking di England dan disangkakan pernah berperanan dalam perkembangan corgi Wales dan anjing penumit Lancashire moden. Menurut American Kennel Club, satu lagi teori tentang asal usul baka ini ialah bahawa semasa abad kelapan atau kesembilan, "sama ada anjing gembala Sweden dibawa ke Wales atau *corgi* dibawa ke Sweden, lantas terdapat keserupaan antara kedua-dua baka".

Anjing gembala Sweden berkaitan dengan anjing spits lebih besar dan anjing pemburu elk dari Skandinavia. Anjing besar daripada jenis spits ini telah ditemukan terkubur dengan tuan-tuan anjing berkenaan di petempatan Zaman Batu di Skandinavia. Rangka bagi anjing gembala Sweden agak serupa dengan yang pada anjing pemburu elk Norway moden, satu lagi baka anjing spits.

* Swedish Vallhund
* Anjing gembala SwedenAnjing gembala Sweden
* Dua ekor anjing di hutanDua ekor anjing di hutan
* Anjing gembala Sweden dengan ekor panjang yang tidak melingkarAnjing gembala Sweden dengan ekor panjang yang tidak melingkar
* Anjing gembala Sweden di tasik, ekor melingkarAnjing gembala Sweden di tasik, ekor melingkar
* Vallhund mungkin mempunyai banyak variasi lapis bulu*Vallhund* mungkin mempunyai banyak variasi lapis bulu

Lihat juga
----------

* Senarai baka anjing

Catatan
-------

1. ↑  Jawi: ‏سڤيت‌س ݢوت بارت; سڤيت‌س ۏيسيݢوت; سڤيت‌س ۏيسترݢوتلند‎code: ms is deprecated ‎; Svensk: *västgötaspets*code: sv is deprecated ; bahasa Inggeris: *Visigothic spitz; Vizigothic spitz*code: en is deprecated
2. ↑  Jawi: ‏انجيڠ ݢمبالا سوءيدن; ۏلهون سوءيدن‎code: ms is deprecated ‎; Svensk: *svensk vallhund*code: sv is deprecated , nama rasmi di Sweden sehingga tahun 1953; bahasa Inggeris: *Swedish vallhund; Swedish shepherd*code: en is deprecated

Rujukan
-------

1. ↑  "Hundrasguiden/Svenska-raser" (PDF) (dalam bahasa Sweden). www.skk.se.
2. 1 2  Club, American Kennel. "Swedish Vallhund History & Training/Temperament". *www.akc.org* (dalam bahasa Inggeris). Dicapai pada 31 Disember 2023.
3. 1 2 3  "Breed History | SVCA, Inc". *www.swedishvallhund.com* (dalam bahasa Inggeris). Dicapai pada 31 Disember 2023.
4. 1 2  The Swedish Vallhund Society (2016). *Breed Standard* [Dalam talian]. Tersedia di <> (Dicapai pada 31 Disember 2023).
5. ↑  Club, American Kennel. "Swedish Vallhund Dog Breed Information" (dalam bahasa Inggeris). Diarkibkan daripada yang asal pada 7 Jun 2010. Dicapai pada 31 Disember 2023.
6. ↑  "Breed Standard - Swedish Vallhund" (dalam bahasa Inggeris). Diarkibkan daripada yang asal pada 24 Mei 2010. Dicapai pada 31 Disember 2023.
7. ↑  Rencana daripada Galeri Baka Anjing di *Pedigree* (Inggeris)
8. ↑  Cooper, Ann E.; Ahonen, Saija; Rowlan, Jessica S.; Duncan, Alison; Seppälä, Eija H.; Vanhapelto, Päivi; Lohi, Hannes; Komáromy, András M. (8 September 2014). "A Novel Form of Progressive Retinal Atrophy in Swedish Vallhund Dogs". *PLOS ONE* (dalam bahasa Inggeris). **9** (9): e106610. Bibcode:2014PLoSO...9j6610C. doi:10.1371/journal.pone.0106610. PMC 4157785. PMID 25198798 – melalui PLoS Journals.
9. ↑  Hartnagle-Taylor, Jeanne Joy; Taylor, Ty (2010). *Stockdog Savvy* (dalam bahasa Inggeris). Alpine Publications. ISBN 978-1-57779-106-5.

Bacaan lanjut
-------------

* Serpell J. The Domestic Dog, Its Evolution. Behaviour and Interactions with People (Inggeris). Cambridge: Cambridge Univ. Press. 1995.
* Hubbard Clifford. L B. Dogs in Britain; a Description of All Native Breeds and Most Foreign Breeds in Britain (Inggeris). London, MacMillan. 1948
* Swedish Kennel Clubs Magazines Special number:"Hundsport Special" 5/86 (Suec)
* Gascoigne.Nicky. The Swedish Vallhund (Inggeris). Dalsetter Designs. Wakefield. UK. 1989
* Bayliss. J. A Study of the Swedish Vallhund (Västgötaspets) A Pictorial History - Owners' Hand Book (Inggeris). Eng. 2007.
* Darling, L. The Swedish Vallhund (Vastgotaspets): A legacy of the Vikings (Inggeris) - Aus. 2005

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Spits Goth Barat*** |

* Spits Goth Barat di Curlie

| * l
* b
* s
Anjing berasal dari Sweden |
| --- |
| 
* *Drever*
* Anjing gembala Sweden
* Anjing Jämtland
* Anjing ladang Denmark-Sweden
* Anjing Lap Sweden
* Anjing pemburu Hamilton
* Anjing pemburu Småland
* Anjing pemburu Schiller
* Spits Norrbotten

 | Sweden |

| * l
* b
* s
Anjing jenis spits mengikut seksyen FCI |
| --- |
| Anjing Tarikan Nordik | 
* Anjing Greenland
* *Husky* Siberia
* Malamut Alaska
* Anjing Samoyed

 |
| Anjing Pemburu Nordik | 
* Anjing beruang Karelia
* Anjing Jämtland
* Laika Rusia-Eropah
* Laika Siberia Barat
* Laika Siberia Timur
* Anjing pemburu elk Norway
* Anjing pemburu elk Norway hitam
* Anjing pufin Norway
* Spits Finland
* Spits Norrbotten

 |
| Anjing Penjaga dan Gembala Nordik | 
* *Buhund* Norway
* Anjing gembala Iceland
* Anjing gembala Lapland
* Anjing gembala Sweden
* Anjing Lap Finland
* Anjing Lap Sweden

 |
| Spits Eropah | 
* Anjing Kees
* Anjing Pomerania
* Anjing rubah kecil Itali
* Spits Jerman
* Spits Kecil
* Spits Sederhana

 |
| Spits Asia dan baka berkaitan | 
* Anjing Akita
* Anjing Akita Amerika
* Anjing Bangkaew Thai
* *Chow chow*
* Anjing Eurasia
* Anjing Hokkaido
* Anjing Jindo Korea
* Anjing Kai
* Anjing Kishu
* *Shar pei*
* *Shiba inu*
* Anjing Shikoku
* Spits Jepun

 |
| Tidak dikategorikan oleh FCI sebagai Spits  (dalam kumpulan/subkumpulan lain atau tidak diakui) | 
* *Corgi* Wales Cardigan (FCI: Gembala)
* *Corgi* Wales Pembroke (FCI: Gembala)
* Anjing Eskimo Amerika
* Anjing Eskimo Kanada
* *Husky* Alaska
* *Husky* Labrador
* *Husky* Sungai Mackenzie
* Anjing Kanaan (FCI: Primitif)
* Anjing Kintamani
* *Klee kai* Alaska
* Anjing Inuit Utara
* *Nureongi*
* Anjing Pungsan
* *Schipperke* (FCI: Gembala)
* Spits Denmark
* Spits India
* Anjing Tamaskan
* Anjing tarikan Siberia Seppala

 |
| Baka pupus | 
* Anjing anjing laut Seskar
* Anjing beruang Tahltan
* Anjing Guejae
* *Husky* Sakhalin
* Anjing Orang Asli Hare
* Spits Gembala
* Anjing wul Salish

 |

Templat:Anjing gembala